COL บวกเกือบ 6% นิวไฮในรอบกว่า 2 ปี หลังเปิดสาขา B2S ในเวียดนาม
COL บวกเกือบ 6% นิวไฮในรอบกว่า 2 ปี หลังเปิดสาขา B2S ในเวียดนาม โดยปิดตลาดวันนี้ ราคาอยู่ที่ 56.50 บาท บวก 3 บาท หรือ 5.61% สูงสุดที่ 56.75 บาท ต่ำสุดที่ 53.25 บาท มูลค่าซื้อขายที่ 88.74 ล้านบาท
12 ก.ค. 2560

ผู้สื่อข่าวรายงานว่า ผู้สื่อข่าวรายงานว่า บริษัท ซีโอแอล จำกัด (มหาชน) หรือ COL โดยปิดตลาดวันนี้ ราคาอยู่ที่ 56.50 บาท บวก 3 บาท หรือ 5.61% สูงสุดที่ 56.75 บาท ต่ำสุดที่ 53.25 บาท มูลค่าซื้อขายที่ 88.74 ล้านบาท ขณะที่ดัชนีตลาดหุ้นไทยโดยรวมบวก 0.36%

ทั้งนี้ราคาหุ้น COL ปรับตัวขึ้นทำนิวไฮในรอบ 2 ปี 1 เดือน นับตั้งแต่ราคาหุ้นปิดอยู่ที่ระดับ 56.25 บาท เมื่อวันที่ 18 พ.ค. 2558 
โดย นายวรวุฒิ อุ่นใจ ประธานเจ้าหน้าที่บริหารกลุ่ม COL เปิดเผยว่า การขยายธุรกิจต่างประเทศจะให้ความสำคัญกับตลาด CLMV ทั้งกัมพูชา ลาว เมียนมา และเวียดนาม ซึ่งเวียดนามนับเป็นประเทศแรกที่กลุ่มบริษัทได้เข้าไปลงทุนเนื่องจากเวียดนามมี ประชากร 95 ล้านคน ซึ่งมากเป็นอันดับที่ 14 ของโลก มีอัตราการเติบโตทางเศรษฐกิจ (GDP) เติบโตอย่างรวดเร็วเฉลี่ย 6.2% ต่อปีนับตั้งแต่ปี 43-59 และมีความมั่นคงด้านการเมือง ซึ่งการทำตลาดในครั้งนี้ได้มีการใช้โมเดลการทำธุรกิจผสมผสานนำสินค้าของออฟฟิศเมท และ B2S (บีทูเอส) มารวมไว้ในที่เดียวภายใต้แบรนด์ B2S (บีทูเอส)
สำหรับสาขาแรกอยู่ในเขตถูดึ๊ก นครโฮจิมินห์ เปิดให้บริการอย่างเป็นทางการในวันที่ 1 ก.ค.ที่ผ่านมา มีพื้นที่ 4 ชั้น รวมทั้งสิ้น 900 ตารางเมตร ครบครันไปด้วยอุปกรณ์เครื่องเขียนและเครื่องใช้สำนักงานที่หลากหลายกว่า 6,000 รายการ ทั้งโต๊ะทำงาน ชั้นวางหนังสือ เครื่องอ่านบาร์โค้ด เครื่องพิมพ์ หมึกพิมพ์ ไปจนถึงอุปกรณ์ที่จำเป็นสำหรับสำนักงาน เช่น กระดาษถ่ายเอกสาร กระดาษโน้ต ปากกา และแฟ้มใส่เอกสาร เป็นต้น
ทั้งนี้บริเวณที่ตั้งของร้านในเขตถูดึ๊ก เป็นเขตที่มีนิคมอุตสาหกรรมขนาดใหญ่ถึง 4 แห่ง และบริเวณใกล้เคียงได้มี กลุ่มมหาวิทยาลัยที่ใหญ่ที่สุดของประเทศเวียดนาม ซึ่งมีมหาวิทยาลัยตั้งอยู่รวมกันมากกว่า 9 แห่ง นับเป็นจุดยุทธศาสตร์ที่ดีและ สามารถตอบโจทย์กลุ่มลูกค้าทั้งกลุ่มสำนักงานและกลุ่มนักเรียนนักศึกษาได้เป็นอย่างดี